**Ջորջ Բրաուն** (անգլ.՝ George Brown, նոյեմբերի 29, 1818(1818-11-29), Էդինբուրգ, Միացյալ Թագավորություն - մայիսի 9, 1880(1880-05-09), Տորոնտո, Կանադա),կանադացի քաղաքական գործիչ, լրագրող։ Հանդիսացել է կանադական համադաշնության հիմնադիրներից մեկը։ Շարլոտաունում և Քվեբեկում մասնակցել է խորհրդաժողովներին։

Կենսագրություն
--------------

Ջորջ Բրաունը ծնվել և մեծացել է Էդինբուրգ քաղաքում։ 1837 թվականին իր հոր հետ ներգաղթել է Նյու Յորք։ 1843 թվականին նրանք տեղափոխվել են Տորոնտո և հիմնադրել <<Banner>> թերթը Վերին Կանադայի պրեսբիսերական (երիցական) եկեղեցու կողմնակիցների համար։

Հաջորդ տարի Բրաունը սկսել է հրատարակել <<Globe>> թերթը՝ հօգուտ բարեփոխումների՝ պատասխանատու կառավարություն հիմնադրելու համար։ Բարեփոխիչների հաղթանակից հետո՝1848 թվականին,թերթի դիրքը Վերին Կանադայում շատ ուժեղ էր։ Եկեղեցու և կառավարության փոխհարաբերության հիմնախնդիրները ստիպեցին նրան1851 թվականին օրենսդիր մարմնում իր թեկնածությունն առաջադրել Քենթի շրջանից (ներկայիս՝ Լեմբթոն- Քենթ- Միդլսեքս կազմում)։

Ջորջ Բրաունը պաշտպանել է Կանադա նորաստեղծ գավառում որոշակի թվով բնակչության ներկայացուցչություն ունենալու գաղափարը, ինչը անգլո-բողոքական արևելյան Կանադային տալիս էր որոշակի առավելություն ֆրանս-կաթոլիկ արևմտյան Կանադայի նկատմամբ։ Բրաունը վայելել է արմատական ռեֆորմիստական կուսակցության աջակցությունը գավառի ագրարային հատվածում։ Այդ աջակցությունը և <<Globe>> թերթի ժողովրդականությունը հանգեցրին նրան, որ Բրաունը հաղթեց ընտրություններում 1857 թվականին և լիբերալ Անտուան-Էմե Դորիոնի հետ կազմավորեց կառավարություն:Այնուամենայնիվ, հավասարակշռությունը շատ փխրուն էր, և կառավարությունը երկար չտևեց։

1861թվականին նա ժանամակավորապես հեռացել է քաղաքականությունից, որին վերադարձել է 1863 թվականին՝ Անգլիա մեկնելուց և Աննա Նելսոնի՝ էդինբուրգցի հրատարակչի դստեր հետ ամուսնանալուց հետո միայն։ 1864 թվականին նա միավորվել է իր նախկին հակառակորդներ Ջոն Ա. Մակդոնալդի, Ալեքսանդր Գալտի և Ջորջ-Էտիեն Կարտիեի հետ ՝ ձգտելով միավորել բրիտանական գաղութները։ Բրաունը առաջին երկու խորհրդաժողովի ժամանակ Կանադայի համադաշնության ակտիվ կողմնակիցն էր, 1864 թվականին ներկայացրել է բրիտանական կառավարությունում միավորվելու ծրագիր և մասնակցել է կանադական ասամբլեայի բանավեճերին 1865 թվականին։ Սակայն 1865 թվականի դեկտեմբերին նա դուրս է գալիս կոալիցիայից ներքին տարաձայնությունների պատճառով։

1880 թվականին մի դժբախտ միջադեպ Ջորջ Բրաունի մահվան պատճառը դարձավ։ Թերթի՝ աշխատանքից հեռացված աշխատակիցներից մեկը Բրաունի գրասենյակում կրակել է նրա վրա։ Չնայած որ Բրաունը կարողացել է իջեցնել կրակողի ձեռքը, և փամփուշտը դիպել է ոտքին, մի քանի ամիս անց նա մահացել է զարգացող փտախտից։

Ծանոթագրություններ
------------------

1. 1 2 3 4 5 6  Encyclopædia Britannica: a dictionary of arts, sciences, literature and general information / H. Chisholm — 11 — New York, Cambridge, England: University Press, 1911.
2. 1 2 3 4  *Brozović D. Ladan T.* Hrvatska enciklopedija (хорв.) — LZMK, 1999. — 9272 p. — ISBN 978-953-6036-31-8
3. 1 2  *различные авторы* Энциклопедический словарь (ռուս.) / под ред. И. Е. Андреевский, К. К. Арсеньев, Ф. Ф. Петрушевский — СПб.: Брокгауз — Ефрон, 1907.
4. 1 2 3 4 5  J.N.S. Careless. «Brown, George» (անգլերեն). Канадская энциклопедия. Արխիվացված է օրիգինալից 2012 թ․ ապրիլի 23-ին. Վերցված է 2010 թ․ ապրիլի 15-ին.
5. ↑  «Броун, Джордж (публицист)». *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.`{{cite book}}`: CS1 սպաս․ location missing publisher (link)

Գրականություն
-------------

* Brown, George (անգլ.)

Արտաքին հղումներ
----------------

* «BROWN, GEORGE» (անգլերեն). Словарь канадских биографий онлайн. Արխիվացված է օրիգինալից 2012 թ․ ապրիլի 23-ին. Վերցված է 2010 թ․ ապրիլի 15-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջորջ Բրաուն» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · Find A Grave · WikiTree |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Կանադական · Օքսֆորդի կենսագրական · Dictionary of National Biography (1st suppl.) |
|  |
| 

|  Չափորոշչային վերահսկողություն |
| --- |
|  |
| BNE: XX5135155 · GND: 118968645 · ISNI: 0000000073746779 · LCCN: nr00000224 · NLG: 226319 · NUKAT: n2016004072 · SUDOC: 104505656 · VIAF: 54947843 · WorldCat VIAF: 54947843 |

 |

 |